# Elías Campo Güerri

Elías Campo Güerri (Boltanya, Província d'Osca, Aragó, 1955) és un doctor en Medicina i Cirurgia, patòleg i investigador espanyol especialista en neoplàsies limfoides. És cap de Secció del Departament d'Anatomia Patològica de l'Hospital Clínic i Provincial de Barcelona, responsable de Recerca i Innovació i director clínic del Centre de Diagnòstic Biomèdic (CDB) del mateix hospital. Així mateix és responsable de l'equip de recerca «Oncomorfologia funcional humana i experimental», i director de l'Institut d'Investigacions Biomèdiques August Pi i Sunyer (IDIBAPS) des de l'abril del 2017. És membre del Comitè de Govern del Consorci Internacional del Genoma del Càncer i forma part de l'equip editor de l'OMS per a la Classificació de les Neoplàsies Hematològiques. Autor i coautor de més de 1.000 articles científics. Va crear l'any 2017 la beca d'estudis que porta el seu nom.
Elías Campo i Carlos López Otín són els directors científics del projecte de seqüenciació del genoma de la leucèmia limfocítica crònica.

## Biografia acadèmica

Es va llicenciar en medicina i cirurgia per la Universitat de Barcelona l'any 1979. El 1984 va obtenir la plaça de metge especialista en anatomia patològica a l'Hospital Prínceps d'Espanya. Va aconseguir el títol de doctor en medicina i cirurgia el 1985. Formació postdoctoral al National Cancer Institute dels NIH, a Bethesda. Actualment és Cap de secció de l'Hospital Clínic de Barcelona – Centre de Diagnostic Biomèdic – Anatomia Patològica. Ingressà com acadèmic numerari en la RAMC el 8 d'octubre de 2017, amb el discurs “L'Anatomia Patològica, una visió integradora de la malaltia des del microscopi fins al genoma”, respost per l'acadèmic Antoni Cardesa.
El professor Campo, l'any 2018, col·laborà amb la Comissió de Genètica del Senat.

## Recerca
### Centre de Diagnòstic Biomèdic

És el director clínic del Centre de Diagnòstic Biomèdic (CDB) de l'Hospital Clínic de Barcelona.

### Institut d'Investigacions Biomèdiques August Pi i Sunyer - IDIBAPS

És el responsable de l'equip de recerca "Oncomorfologia funcional humana i experimental" de l'àrea 5 de recerca en Oncologia i hematologia dirigida per Dolors Colomer.

### Participació en la seqüenciació del Genoma de la leucèmia limfàtica crònica

Elías Campo i Carlos López Otín són els directors científics del projecte de seqüenciació del genoma de la leucèmia limfàtica crònica assignat a Espanya com a part del projecte mundial per a la seqüenciació del genoma del càncer gestionat pel Consorci Internacional del Genoma del Càncer (ICGC de l'anglès International Cancer Genome Consortium). L'organisme director i financer és l'Institut de Salut Carlos III (organisme públic dependent del Ministeri de Ciència i Innovació d'Espanya). L'IDIBAPS ha col·laborat en el projecte nacional de seqüenciació del genoma de la leucèmia limfàtica crònica, en el qual han participat més de 60 investigadors espanyols i inscrit en el projecte mundial del genoma del càncer. L'article sobre la seqüenciació del genoma de la LLC va ser publicat en Nature el 5 de juny de 2011. La seva tasca d'investigació genòmica dels limfomes, a l'Hospital Clínic-IDIBAPS és capdavantera a Catalunya i Europa.

### Estudis sobre el limfoma de cèl·lules del mantell

L'equip de l'IDIBAPS que dirigeix, centrat en investigar els mecanismes moleculars de les neoplàsies limfoides, ha identificat, conjuntament amb altres grups, la informació epigenòmica del limfoma de cèl·lules del mantell (un tipus de càncer poc habitual i de pronòstic molt dolent derivat dels limfòcits B), fet que permet predir l'agressivitat de la malaltia segons el seu grau d'evolució epigenètica. Seguint aquesta línia de recerca, l'equip coordinat per Campo ha fet evident l'existència d'una funció reguladora de l'actividat transcripcional de la ciclina D1 (proteïna reguladora del cicle celul·lar) en les neoplàsies limfoides.

## Premis i distincions

* 2004 - Premi Excel·lència Professional del COMB.
* 2005 - Premi “Josep Trueta” de l'Acadèmia de Ciències Mèdiques i de la Salut de Catalunya i de Balears.
* 2009 - Premi Galien Espanya a la millor tasca investigadora.
* 2010 - Membre de l'Acadèmia de Medicina d'Astúries.
* 2011 - XIX Premi Severo Ochoa d'Investigació Biomèdica.
* 2012 - Medalla Narcís Monturiol al mèrit científic i tecnològic.
* 2012 - Premi "Vanguardia de la Ciencia", conjuntament amb el Dr. López-Otín.
* 2013 - Premi Nacional d'Investigació. Generalitat de Catalunya.
* 2013 - V Premi "Icrea Acadèmica" (Institució Catalana de Recerca i Estudis Avançats).
* 2013 - Membre de l'Academia Europaea.
* 2015 - Premi Fundació Lilly d'Investigació Clínica.
* 2015 - VII Premi Eugenio Rodríguez Pascual.
* 2015 - Premi Constantes y Vitales a la trajectoria científica més destacada.
* 2016 - Premi Rei Jaume I d'Investigació Mèdica.
* 2017 - Distinció del Rotary Club d'Osca per la seva dedicació continuada a la investigació científica i a la docència.
* 2018 - Membre de l'Acadèmia Nacional de Medicina dels Estats Units.
* 2018 - VII Premi Nacional d'Oncologia Fundació Echevarne.
* 2020 - Membre del Consell Científic Assessor de la Fundació Gadea Ciència.
* 2020 - Premi Nacional d'Investigació en Medicina "Gregorio Marañón".

## Publicacions

Articles publicats d'Elías Campo poden consultar-se en:
* Articles d'Elías Campo en google acadèmic
* Articles d'Elías Campo en el CDB - Hospital Clínic
* Articles de l'equip de recerca Oncomorfologia funcional humana i experimental. Àrea 5-IDIBAPS
* Projectes de l'equip de recerca Oncomorfologia funcional humana i experimental. Àrea 5-IDIBAPS

## Referències

* ↑ Swerdlow, SH; Campo, E; Pileri, SA; Harris, NL; et al «The 2016 revision of the World Health Organization classification of lymphoid neoplasms» (en anglès). Blood, 2016 May 19; 127 (20), pp 2375-2390. DOI: 10.1182/blood-2016-01-643569. PMC: 4874220. PMID: 26980727 [Consulta: 19 novembre 2016].
* ↑ Campo, E «Whole genome profiling and other high throughput technologies in lymphoid neoplasms--current contributions and future hopes» (en anglès). Mod Pathol, 2013 Gen; 26 (Supl 1), pàg. S97-S110. ISSN 1530-0285. DOI: 10.1038/modpathol.2012.179. PMID: 23281439 [Consulta: 19 novembre 2016].
* ↑ Campo, RJ «El patólogo altoaragonés del nódulo real» (en castellà). Heraldo de Aragón, Heraldo.es, España, 24-05-2010.]
* ↑ «Committees and Working Groups» (en anglès). International Cancer Genome Consortium, 2 novembre 2016 (rev). Arxivat de l'original el 2018-10-24. [Consulta: 24 octubre 2018].]
* ↑ «Elías Campo ingressa a la Reial Acadèmia de Medicina de Catalunya». IDIBAPS, 09-10-2017. [Consulta: 19 octubre 2017].]
* ↑ «Elias Campo» (en anglès). ResearchGate, 2020, Mar. [Consulta: 10 març 2020].]
* ↑ Sánchez, J. «La entrega de la V Beca de Estudios Elías Campo Güerri reúne a todos sus becados» (en castellà). Cadena SER Aragón Oriental, 14-11-2021. [Consulta: 12 octubre 2022].
* ↑ «Elías Campo, un luchador incansable contra la leucemia» (en castellà). Valencia Plaza, 24-11-2016. [Consulta: 14 octubre 2022].
* ↑ «Artículos de Elías Campo en el CDB». Hospital Clínic. [Consulta: 19 desembre 2016].
* ↑ «Campo i Güerri, Elías». RAMC. [Consulta: 20 octubre 2017].
* ↑ «Discurs d'ingrés llegit per l'Acadèmic electe Dr. Elías Campo Güerri- Discurs de resposta d'ingrés a la Reial Acadèmia de Medicina Dr. Antonio Cardesa García». RAMC. [Consulta: 24 octubre 2018].
* ↑ Senado de España «Comparecencia del Catedrático de Anatomía Patológica de la Universidad de Barcelona y Director de Investigación del Hospital Clínic y del Institut d'investigacions biomédiques August Pi i Sunyer (Idibaps) de Barcelona, D. Elías Campo Güerri, ante la Ponencia de estudio sobre genómica, constituida en el seno de la Comisión de Sanidad y Servicios Sociales, para informar en relación con la materia objeto de estudio de la Ponencia. XII Legislatura» (en castellà). Iniciativas parlamentarias, 2018; Feb 2, pàgs: 1 [Consulta: 16 maig 2018].
* ↑ «CDB - Bienvenida - Centro de Diagnóstico Biomédico» (en castellà). CDB. [Consulta: 19 desembre 2016].
* ↑ «Oncomorfologia funcional humana y experimental» (en castellà). IDIBAPS. [Consulta: 19 desembre 2016].
* ↑ Bakkali, H. «Identificados los procesos que dañan el ADN y conducen al cáncer. Dr. Elías Campo. Consorcio Internacional del Genoma del Cáncer» (en castellà). Comunicación y Salud, 19-08-2013. [Consulta: 19 desembre 2016].
* ↑ «Ciencia e Innovación financia con 10 M€ a científicos españoles para una importante investigación sobre leucèmia» (PDF) (en castellà). Ministerio de Ciencia e Innovación. Arxivat de l'original el 2009-12-13. [Consulta: 19 desembre 2016].
* ↑ «Investigadores españoles identifican los genes que mutan para provocar leucemia linfática crònica» (en castellà). rtve.es. [Consulta: 19 desembre 2016].
* ↑ Campo, E. «Genomas del Cáncer. Proyecto Genoma de la Leucemia Linfática Crónica». Fundación Instituto Roche, 29-08-2011. [Consulta: 23 maig 2016].
* ↑ «Whole-genome sequencing identifies recurrent mutations in chronic lymphocytic leukaemia». Nature, 05-06-2011. DOI: 10.1038/nature10113. [Consulta: 19 desembre 2016].
* ↑ «CLL Genome» (en castellà). Ministerio de Ciencia e Innovación, España. Arxivat de l'original el 2016-02-13. [Consulta: 19 desembre 2016].
* ↑ «Clinical impact of recurrently mutated genes on lymphoma diagnostics: state-of-the-art and beyond» (en anglès). Haematologica, 2016 Set; 101 (9), pp: 1002-1009. ISSN 1592-8721. DOI: 10.3324/haematol.2015.134510. [Consulta: 19 desembre 2016].
* ↑ Lynch, DT; Koya, S; Acharya, U; Kumar, A «Mantle Cell Lymphoma» (en anglès). StatPearls [Internet]. StatPearls Publishing LLC, 2022 Maig 29; NBK536985 (rev), pàgs: 9. PMID: 30725670 [Consulta: 13 octubre 2022].
* ↑ Queirós, AC; Beekman, R; Vilarrasa-Blasi, R; Duran-Ferrer, M; et al «Decoding the DNA Methylome of Mantle Cell Lymphoma in the Light of the Entire B Cell Lineage» (en anglès). Cancer Cell, 2016 Nov 14; 30 (5), pp: 806-821. DOI: 10.1016/j.ccell.2016.09.014. PMID: 27846393 [Consulta: 2 novembre 2017].
* ↑ Navarro, A; Clot, G; Royo, C; Jares, P; et al «Molecular subsets of mantle cell lymphoma defined by the IGHV mutational status and SOX11 expression have distinct biologic and clinical features» (en anglès). Cancer Res, 2012 Oct 15; 72 (20), pp: 5307-5316. DOI: 10.1158/0008-5472.CAN-12-1615. PMC: 3763938. PMID: 22915760 [Consulta: 2 novembre 2017].
* ↑ Chundriger, Q; Rahim, S; Ahmad, Z «Cyclin D1» (en anglès). Stains & CD markers. PathologyOutlines.com, Inc, 2021; Ag 24 (rev), pàgs: 4 [Consulta: 13 octubre 2022].
* ↑ Albero, R; Enjuanes, A; Demajo, S; Castellano, G; et al «Cyclin D1 overexpression induces global transcriptional downregulation in lymphoid neoplasms» (en anglès). J Clin Invest, 2018 Ag 31; 128 (9), pp: 4132-4147. DOI: 10.1172/JCI96520. PMC: 6118591. PMID: 29990311 [Consulta: 2 març 2020].
* ↑ «Consulta de guardonats. Edició: 2004 - Sitges». KMFK. [Consulta: 19 desembre 2016].
* ↑ «Elias Campo Güerri: Pel conjunt de publicacions presentades sobre: Alteracions genètiques i moleculars en el desenvolupament i progressió de les neoplàsies limfoides humanes». ACMCB, 2005. [Consulta: 29 desembre 2016].
* ↑ «The Galien Foundation, Spain» (en anglès). Arxivat de l'original el 2018-10-23. [Consulta: 23 octubre 2018].
* ↑ «El Prof. Elías Campo y trabectedina (Yondelis), Premios Galien España 2009» (en castellà). JANO.es, 30-10-2009. Arxivat de l'original el 2015-12-22. [Consulta: 19 desembre 2016].
* ↑ «Elías Campo ingresa en la Academia de Medicina de Asturias» (en castellà). Lne.es, 16-04-2010. [Consulta: 24 octubre 2018].
* ↑ «El catedrático Elías Campo, galardonado con el Premio Severo Ochoa de Investigación Biomèdica» (en castellà). Universitat de Barcelona. [Consulta: 19 desembre 2016].
* ↑ «82/2012, Decret de 17 de juliol, de concessió de la Medalla i de la Placa Narcís Monturiol». gencat.cat, 2012. [Consulta: 19 desembre 2016].
* ↑ Corbella, J. «Los investigadores Carlos López-Otín y Elías Campo reciben el premio Vanguardia de la Ciencia» (en castellà). La Vanguardia, 17-05-2012. [Consulta: 24 octubre 2016].
* ↑ «El catedrático Elías Campo, Premio Nacional de Investigación 2013» (en castellà). Universitat de Barcelona. [Consulta: 19 desembre 2016].
* ↑ «El Dr. Elías Campo entre los investigadores del sistema universitario catalán galardonados con un ICREA Academia» (en castellà). Hospital Clínic de Barcelona. [Consulta: 31 desembre 2016].
* ↑ «Campo, Elias. 3518» (en anglès). Academia Europaea. [Consulta: 31 octubre 2018].
* ↑ «Elías Campo Premio Fundación Lilly de Investigación Clínica 2015» (en castellà). Fundación Lilly. Arxivat de l'original el 2015-12-22. [Consulta: 19 desembre 2016].
* ↑ «El Dr. Elías Campo Güerri distinguido con la concesión del Premio Eugenio Rodríguez Pascual en su VII edición por sus contribuciones al conocimiento de la genética del cáncer» (en castellà). Fundación Eugenio Rodríguez Pascual. Arxivat de l'original el 2016-11-20. [Consulta: 19 desembre 2016].
* ↑ «El Doctor Elías Campo, premio 'trayectoria científica en investigación biomédica'» (en castellà). LaSexta. Arxivat de l'original el 2016-06-26. [Consulta: 29 desembre 2016].
* ↑ «Entrega de la 28ª edición de los "Premios Rey Jaime I"» (en castellà). Casa Real. [Consulta: 31 desembre 2016].
* ↑ «Elías Campo recibe la distinción rotaria del Rotary Club de Huesca» (en castellà). RadioHuesca.com. [Consulta: 19 desembre 2017].
* ↑ «El doctor Elías Campo, escollit nou membre de l'Acadèmia Nacional de Medicina dels Estats Units». La Vanguardia.cat. [Consulta: 22 octubre 2018].
* ↑ Cordon-Cardo, C «Fallo del Comité científico del VII Premio Nacional de Oncología Fundación Echevarne» (en castellà). Fundación Echevarne.com, 2018; Nov 26, pàgs: 1 [Consulta: 28 abril 2019].
* ↑ «Elías Campo Guerri» (en castellà). Fundación Gadea Ciencia, 18-02-2020. [Consulta: 16 març 2020].]
* ↑ EFE. «El sobrarbense Elías Campo Güerri, Premio Nacional de Investigación "Gregorio Marañón"» (en castellà). Diario del Alto Aragón, 13-11-2020.

## Bibliografia

* Campo, Elias; Jaffe, Elaine S. Taking gray zone lymphomas out of the shadows (en anglès). Blood, 2021 Abr 1; 137 (13), pp: 1703-1704. PMID: 33792678. DOI 10.1182/blood.2020009265 [Consulta: 12 octubre 2022].
* Campo, Elias; Jaffe, Elaine S.; Cook, James R.; Quintanilla-Martinez, Leticia; et al. The International Consensus Classification of Mature Lymphoid Neoplasms: a report from the Clinical Advisory Committee (en anglès). Blood, 2022 Set 15; 140 (11), pp: 1229-1253. PMID: 35653592. DOI 10.1182/blood.2022015851 [Consulta: 12 octubre 2022].

## Enllaços externs

* "Tenim un sistema de recerca molt potent però molt fràgil" Campo, E. Els matins de TV3; 2020, Des.